മദ്യപിക്കാന് പണം നല്കിയില്ല മുത്തശ്ശിയുടെ തല ഭിത്തിയിലിടിച്ച് പരുക്കേല്പ്പിച്ച യുവാവിനെതിരെ കേസ് തിരുവനന്തപുരം വെഞ്ഞാറമൂടില് മദ്യപിക്കാന് പണം നല്കാത്തതിന് വൃദ്ധയുടെ തല ഭിത്തിയിലിടിച്ച് പരുക്കേല്പ്പിച്ച ചെറുമകനെതിരെ വധശ്രമത്തിന് കേസ്. വാമനപുരം മേലാറ്റുമൂഴി കരുംകുറ്റിക്കര കുറ്റി സ്വദേശി രഞ്ജിത്തിനെതിരെയാണ് 32 വെഞ്ഞാറമൂട് പൊലീസ് കേസ് എടുത്തത്. ഗുരുതരമായി പരുക്കേറ്റ വൃദ്ധയെ ആശുപത്രിയില് പ്രവേശിപ്പിച്ചു. മദ്യപാനിയായ രഞ്ജിത്ത് മദ്യം വാങ്ങാന് മുത്തശ്ശിയോട് പണം ചോദിക്കുക പതിവായിരുന്നു. കൊടുത്തില്ലെങ്കില് ഭീഷണിപ്പെടുത്തി വാങ്ങുമായിരുന്നു. പതിവുപോലെ ഇന്നലെയും മദ്യലഹരിയില് വീട്ടിലെത്തിയ രഞ്ജിത്ത് വീണ്ടും പണം ചോദിച്ചു. എന്നാല് അവര് പണം നല്കാന് തയ്യാറായില്ല. തുടര്ന്നുള്ള വഴക്കിനിടെ രഞ്ജിത് വൃദ്ധയെ മര്ദ്ദിക്കുകയും തല ഭിത്തിയില് ഇടിക്കുകയുമായിരുന്നുവെന്ന് പൊലീസ് പറഞ്ഞു.